Na podlagi 2. člena Zakona o spremembah in dopolnitvah Zakona o stvarnem premoženju države in samoupravnih lokalnih skupnosti – ZSPDSLS-1A (Uradni list RS, št. 79/18), upoštevaje peti in prvi odstavek 11. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14-ZDU-1I, 14/15-ZUUJFO in 76/15) ter 7. člen v zvezi z 8. in 9. členom Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13, 10/14 in 58/16) in 16. člena Statuta Občine Markovci (Uradno glasilo slovenskih občin, št. 47/17) je Občinski svet Občine Markovci na \_\_\_\_\_ seji, dne \_\_\_\_\_\_\_\_\_\_\_, na predlog župana sprejel naslednjo

**DOPOLNITEV LETNEGA NAČRTA**

**RAZPOLAGANJA IN PRIDOBIVANJA NEPREMIČNEGA PREMOŽENJA**

**OBČINE MARKOVCI ZA LETO 2019**

1. **RAZPOLAGANJE Z NEPREMIČNIM PREMOŽENJEM (last Občine Markovci):**

|  |  |  |  |
| --- | --- | --- | --- |
| **Zap. št.** | **Lokacija (navedba občine, navedba k.o., šifra k.o., parc. št. nepremičnine; za stavbe/del stavbe še naslov, identifikacij. oznaki – št. stavbe, št. dela stavbe in šifra k.o.)** | **Kvadratura v m²** | **Posplošena tržna vrednost GURS oz. orientacijska vrednost (v tisočih €)** |
| **Vrsta nepremičnine (zemljišče/stavba/del stavbe)** | | | |
| 1. zemljišče | Občina Markovci, k.o. (416) Nova vas pri Markovcih, **del parcele št. 822/1** (v izmeri cca. 70 m²); v naravi del dvorišča ob občinski cesti (na vlogo Stanislava Bezjaka, Nova vas pri Markovcih 54A. | 10,00 EUR/m²  (brez DDV) | **/** |

1. **PRIDOBIVANJE NEPREMIČNEGA PREMOŽENJA:**

|  |  |  |  |
| --- | --- | --- | --- |
| **Zap. št.** | **Lokacija (navedba občine, podatki o nepremičnini)** | **Okvirna velikost v m²** | **Planirana sredstva v proračunu (v €)** |
| **Vrsta nepremičnine (zemljišče/stavba/del stavbe/zemljišče s stavbo)** | | | |
| 1. del stavbe | Občina Markovci, k.o. Markovci, poslovni prostor v občinski stavbi, št. stavbe 190 in sicer del stavbe št. 18, k.o. (417) Markovci (ID št. 6533141), v izmeri 64,10 m² (lastnik: Branko Veselič s.p.) | 64,10 m² | 75.000,00 € |

Številka:

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**O B R A Z L O Ž I T E V :**

Stvarno premoženje občine obsegajo premičnine in nepremičnine. Ravnanje s stvarnim premoženjem občine urejata nov Zakon o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) in nova Uredba o stvarnem premoženju države in samoupravnih lokalnih skupnosti (Uradni list RS, št. 31/18).

Z novelo zakona in sicer ZSPDSLS-1A (Uradni list RS, št. 79/18), ki je pričela veljati 8. 12. 2018, je bilo določeno, da se za postopke načrtovanja ravnanja s stvarnim premoženjem države in samoupravnih lokalnih skupnosti za leti 2018 in 2019, ki so se začeli po uveljavitvi Zakona o stvarnem premoženju države in samoupravnih lokalnih skupnosti (Uradni list RS, št. 11/18), njihovo vsebino in poročanje o njihovi realizaciji, uporabijo določbe 11., 12., 13., 14. in 15. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13 - ZDU-1G, 50/14, 90/14 - ZDU-1I, 14/15 - ZUUJFO, 76/15), in predpisi, izdani na njihovi podlagi.

Glede na navedeno je potrebno za postopke načrtovanja ravnanja s stvarnim premoženjem občine za leto 2019 uporabljati določila Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14-ZDU-1I, 14/15-ZUUJFO in 76/15; v nadaljnjem besedilu: zakon) in Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13, 10/14 in 58/16; v nadaljnjem besedilu: uredba).

Na podlagi četrtega odstavka 11. člena zakona načrt ravnanja z nepremičnim premoženjem sprejme občinski svet na predlog župana. V skladu s petim odstavkom istega člena se načrt ravnanja predloži v sprejem občinskemu svetu skupaj s predlogom proračuna. Načrt ravnanja z nepremičnim premoženjem vsebuje načrt pridobivanja nepremičnega premoženja in načrt razpolaganja z nepremičnim premoženjem. Načrt ravnanja pa ne zajema načrta oddaje nepremičnega premoženja v najem in ne načrta najema nepremičnega premoženja.

V skladu z uredbo načrt pridobivanja nepremičnega premoženja zajema podatke o vrsti nepremičnine (zemljišče/stavba/del stavbe/zemljišče s stavbo), občini, v kateri se načrtuje nakup, okvirni velikosti v m² in o planiranih sredstvih v proračunu, izraženih v tisočih za leto, na katero se nanaša načrt pridobivanja. Načrt razpolaganja z nepremičnim premoženjem pa zajema zemljišča ter stavbe in dele stavb. Načrt razpolaganja z zemljišči zajema podatke o občini, v kateri leži nepremičnina, katastrski občini ter šifri, parcelni št., kvadraturi zemljišča v m² in posplošeni tržni vrednosti, ki jo je določila GURS oz. orientacijski vrednosti, če posplošena tržna vrednost ni določena (cenitev ali vrednost primerljivega premoženja na trgu oz. dejanska vrednost na trgu), vse izraženo v tisočih. Načrt razpolaganja s stavbami in deli stavb pa zajema podatke o občini, v kateri leži stavba oz. del stavbe, točen naslov stavbe oz. dela stavbe, identifikacijski oznaki (št. stavbe oz. št. dela stavbe, šifra k.o.), kvadraturi v m² ter posplošeni tržni vrednosti, ki jo je določila GURS oz. orientacijski vrednosti, če posplošena tržna vrednost ni določena (cenitev ali vrednost primerljivega premoženja na trgu oz. dejanska vrednost na trgu), vse izraženo v tisočih.

Ker se obravnava rebalans proračuna za leto 2019, je hkrati s predlogom rebalansa proračuna podana tudi dopolnitev letnega načrta razpolaganja in pridobivanja nepremičnega premoženja Občine Markovci za leto 2019.

**Milan GABROVEC, prof.**

**župan**